钦定古今图书集成/理学汇编/学行典/第249卷 > 盛时杰
## 钦定古今图书集成/理学汇编/学行典/第249卷 > 盛时杰

按《靖江县志》：“盛时杰，号完我，恩之子。赋性慨爽，挥金
不吝。为诸生时，见学宫明伦堂、尊经阁倾圮，独捐赀
鼎建，所费以数千计。筮仕如皋训导，不责士贽，复捐
数百金创造学署。或曰：‘暂住何烦尔’。杰曰：‘后不有来
居者耶？家业虽腴，而俭如寒素，亲族待以举火者甚
众，友朋称贷，未尝阻难。久之，度力不能偿，辄焚其券’。”
后陞长宁知县，甚有惠政，邑人多歌颂之。